**19-тa учебна седмица Домашна работа – ШЕСТИ клас.**

**Литература:**

**Моля, прочетете романът „ Под Игото“ от Иван Вазов, част I, глава XI „Радини вълнения“ на стр. 96 в учебника по Литература.**

**Моля, отговерете на следните въпроси:**

1. **Кои са главните герои?**
2. **Какви качества притежава всеки от тях?**

**Български език:**

***Да припомним!***

Граматическата категория ‘време’ определя положението на действието към момента на говоренето (МГ).

1. **Сегашно време** означава, че глаголното действие се извършва в момента на говоренето:

*Пример: Отивам на лекции.*

*Кога отивам на лекции? -Сега, в момента на говоренето.*

Със сегашно време означава съшо и повтарящи се действия, които не се

вършат в момента на говоренето.

*Пример: Всяка сутрин ставам в шест часа.*

*Какво правя всяка сутрин? Ставам в шест часа. Ставането в шест яаса е обичайно повтаряшо се действие.*

1. **Минало свършено време** означава, че глаголното действие е извършено в определен минал момент и е приключено преди момента на говоренето.

С минало свършеновреме изразяваме завършено (приключило) действие в конкретен минал момент или изразяване на еднократно действие в минал момент.

*Примери: Вчера четох книга .*

*Кога четох?- Вчера, действието се е случило в минал момент и е приключило.*

1. **Минало несвършено време** означава, че глаголното действие се извършва в миналото и още не е завършено в момента, за който се говори.

С минало несвършено време изразяваме обичайни и повтарящи се действия в миналото.

*Пример: Когато бях студент, всяка сутрин ставах рано и зкусвах.*

*Кога ставах рано?-Когато бях студент, обичайни повтарящо се действие за периода, в който бях студент*

С минало несвършено време изразяваме и едновременно извършвани действия в миналото.

*Пример: Докато ти гледаше, аз говорех по телефона.*

*Кога говорех?- Докато ти гледаше, две действия, които са извършвани едновременно в миналото.*

***Нови знания!***

**Минало неопределено време** означава, че глаголното действие се извършва преди момента на говоренето в **неопределен минал момент**, а **резултатът от това действие е в момента на говоренето**.

*Пример: Аз зная английски, защото съм го учила в университета.*

*Кога съм учила английски? -Някога, неопределен момент в миналото. Резултат от това е, че сега зная английски език*.

Глаголната форма на минало неопределено време се състои от **глагола СЪМ в сегашно време** и **минало свършено деятелно причастие на глагола** (Л-причастието).

*Примери:*

*Ед. ч.*

*1л. Аз съм казал (глаголът съм в сегащно време+ казал (глаголът, завършващ на л)*

*2л. Ти си казал*

*3л. Той е казал*

 *Тя е казала*

 *То е казало*

*1л. Ние сме казали*

*2л. Вие сте казали*

*3л. Те са казали*

**Моля, напишете изречения с глаголи в минало неопределено време.**

1. Мария и Петя отидоха на пазар. Те са отишли на пазар.

2. Те получиха писмо от сина си.

3. Съседката засади ябълка в градината си.

4. Нашите приятели си купиха нова кола.

5. Детето написа домашната си работа.

6. Ти се преоблече след работа.

7. Тя получи болки в гърба.

8. Лекарят дойде бързо.

9. Те ходят пеш до университета.

10.Мъжете строят къща.

11. Таня яде спагети.

**История**

**Моля, създайте своя историческа книжка за изучените български владетели, като ги подредите в правилната последователност (хронолочичен ред):** **Хан Кубрат; Хан Аспарух;** **Хан Тервел; Хан Крум; Хан Омуртаг; Княз Борис I Михаил; Цар Симеон Велики; Цар Петър I; Цар Самуил.**

Срещу всеки един владетел, запишете с няколко изречения какво е направил и с какво ще го запомите.

За Ваше улеснение може да ползвате следната таблицата, в която е даден пример с Хан Кубрат**.**

|  |  |
| --- | --- |
| **Хан Кубрат (635-650г.)** | Кубрат владетел от рода Дуло, обединил прабългарите северно от Кавказ и Черно море и създал могъщ племенен съюз наречен Стара Велика България. Кубрат безспорно е от най-значимите личности в българската история, Той обединява прабългарите и дава тласък на бъдещата българска държавност. |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |